section_heading: Ratovi bandi
paragraph_text: U getoiziranom dijelu Los Santosa, za teritorij se bore tri bande: Grove Street Families (Crips), Ballas (Bloods) i Vagos (Mara Salvatrucha, Pachucos). Osvajanje teritorija počinje kada igrač izvan vozila ubije tri člana protivničke bande na njihovom teritoriju, a teritorij je osvojen kada igrač pobijedi tri vala članova bande koji brane svoj teritorij. Tada se na novoosvojenom teritoriju pojavljuju članovi Grove Street Familiesa. Što ima više poštovanja u svojoj bandi (postiže se prelaženjem misija, sukobima s drugim bandama i borbama s policijom), igrač može za osvajačke pohode uzeti više članova svoje bande. Osvojeni teritorij često može podleći napadima protivničkih bandi i igrač ga mora obraniti kako bi ga zadržao pod kontrolom svoje bande. Jednom kad igrač preuzme sve teritorije jedne bande, članovi te bande ne mogu više napadati njegov teritorij. Kad svi teritoriji bandi potpadnu pod vlast Grove Streeta, nijedan više ne može biti napadnut. Za razliku od GTA: Vice Cityja, boja odjeće i tjelesni dodaci(tetovaže,nakit) imaju veće značenje u raspoznavanju bandi i sami po sebi mogu uzrokovati napad članova protivničke bande.